**Z A P I S N I K**

sa 1. sjednice Odbora za financije i proračun Gradskog vijeća Grada Ivanić-Grada održane dana **19. srpnja 2017.** godine s početkom u 16.00 sati u Gradskoj upravi Grada Ivanić-grada, Park hrvatskih branitelja 1.

Prisutni članovi Odbora:

1. Milica Piličić- predsjednica Odbora
2. Ilija Krištić – član
3. Krešimir Ceranić – član
4. Gordana Kanić – članica
5. Krešimir Malec - član

Ostali prisutni

1. Milivoj Maršić – pročelnik Upravnog odjela za financije, gospodarstvo, komunalne djelatnosti i prostorno planiranje

Gđa. Milica Piličić – otvorila je 1. sjednicu Odbora za financije i proračun, konstatirala da su na sjednici prisutni svi članovi te se mogu donositi pravovaljane odluke.

Nakon toga, dala je na raspravu predloženi dnevni red koji je jednoglasno usvojen.

**DNEVNI RED**

**1. Razmatranje prijedloga Godišnjeg izvještaja o izvršenju Proračuna Grada**

**Ivanić-Grada za 2016. godinu**

**2. Razmatranje prijedloga:**

**a) Odluke o II. izmjenama i dopunama Proračuna Grada Ivanić-Grada za 2017.**

**godinu**

**b) II. Izmjene i dopune Plana razvojnih programa za 2017. godinu**

**c) I. izmjene i dopune Programa socijalnih potreba Grada Ivanić-Grada za**

**2017. godinu**

**d) II. Izmjene i dopune Programa javnih potreba u kulturi na području Grada**

**Ivanić-Grada u 2017. Godini**

**e) I. Izmjene i dopune Programa javnih potreba u području predškolskog**

**odgoja i obrazovanja, te skrbi djece rane i predškolske dobi Grada Ivanić-**

**Grada za 2017. godinu**

**f) I. Izmjene i dopune Programa javnih potreba u sportu na području Grada**

**Ivanić-Grada za 2017. godinu**

**g) I. Izmjene i dopune Odluke o raspodjeli sredstava za poslove vatrogastva**

**Grada Ivanić-Grada za 2017. godinu**

**h) I. Izmjena i dopuna Programa održavanja komunalne infrastrukture za**

**2017. godinu**

**i) II. izmjena i dopuna Programa građenja objekata i uređaja komunalne**

**infrastrukture za 2017. godinu**

**3. Razmatranje prijedloga Odluke o dopunama Odluke o kreditnom zaduženju**

**Grada Ivanić-Grada**

**4. Razmatranje prijedloga Odluke o kreditnom zaduženju Grada Ivanić-Grada**

**5. Razno**

Rad po utvrđenom Dnevnom redu

**TOČKA 1.**

Milivoj Maršić - navodi kako je na prihodnoj strani ostvaren proračun od 62.744.098,00 kuna, u odnosu na prošlu godinu 4% više, rashodna strana od 65.192.425,00 kuna a to je 10% više u odnosu na prošlu godinu. Ostvaren je minus od 2.377.506,00 kuna. U samoj strukturi prihoda u odnosu na lani su tu negdje, osim rudne rente koja je manja milijun kuna, 15%, prodaja zemljišta je manja za 400.000,00 kuna.

g. Ilija Krištić- zadatak je da se vidi je li izvršenje Proračuna u skladu s Zakon i ja mislim da je. Ali imam primjedbe, a to su da se ne povećava stavka prodaje zemljišta, a ona je još uvijek manja, pa rudna renta koja je još manja. Četvrtu godinu uzastopno prenosi se sve više minusa, bilo je 2 milijuna i nešto sitno, a sada je 4.900.000,00 kuna. Ništa nije premašeno i što je najvažnije pričuva Gradonačelnika nije iskorištena.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedlog Godišnjeg izvještaja o izvršenju Proračuna Grada Ivanić-Grada za 2016. godinu.

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 2.**

Milivoj Maršić – usklađenje Proračuna je nužno zbog usklađenja pojedine vrste prihoda. Ukupno smo imali na prihodnoj strani povećanje za 9.423.000,00 kuna s tim da su se smanjili prihodi od poreza-povrat, smanjen je porez na tvrtku, nešto su se malo povećali prihodi od tekuće pomoći. Imamo jedan Program projekt za darovitu djecu koji ide preko Razvojne agencije koji će povući financijska sredstva, Grad je nositelj i dalje će transferirati sredstva na ostale sudionike u tom projektu, te čekamo prihode od još jednog projekta Program Life. Što se tiče kapitalnih pomoći – postoji dosta korekcija, puno je projekata koji se moraju otvoriti, pokrenuti, ukinuti. Tu je bilo najveće povećanje od 977.000,00 kuna, a odnosi se na Poduzetnički inkubator na koji je Grad prijavljen, u strukturi je došlo do povećanja od 2.300.000,00 kuna. Centar kompetencija smanjen je za milijun kuna, dodan je veći iznos na prihod od Kapitalne pomoći od Ministarstva turizma za Šetnicu na rijeci Lonji i još od Hrvatskih voda se očekuje neki iznos. Rudna renta povećana je na 8.800.000,00 kuna, a za 6 mjesec smo dobili 700.000,00 kuna. Na prihodima je najveća stavka promjena na kreditu. Počeo se lani koristiti i dodali smo novi krediti za dvoranu na Bregima. Povećali su se prihodi od POU, VP se povećala u prihodima. Što se tiče izdataka povećalo se za nekih 4 milijuna.

g. Krešo Malec – formalno još uvijek nisam član, ali inzistiram da dobivamo materijale, tj. Rebalanse i Prijedloge proračuna na 4. razini. Ali da bi imali adekvatniju raspravu i da kvalitetnije možemo zaključiti bilo bi bolje da je na višoj razini.

g. Ilija Krištić – nadovezuje se na g. Maleca, te moli da materijali budu za sljedeći saziv. Još jedna stvar je u 7 milijuna kredita koje vodimo kroz proračun nekoliko godina. Nije bilo bitnih promjena, ali zaintrigiralo me smanjenje 50.000,00 kuna za socijalne potrebe gdje ulazi Crveni križ. Nije zgodno da svima povećamo, a Crvenom križu se smanjilo. Pa molim objašnjenje.

g. Milivoj Maršić – navodi kako socijalne potrebe nisu u njegovom odjelu, te se mora obratiti Pročelnici u vezi toga smanjenja.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedlog

a) Odluke o II. izmjenama i dopunama Proračuna Grada Ivanić-Grada za 2017.

godinu

b) II. Izmjene i dopune Plana razvojnih programa za 2017. godinu

c) I. izmjene i dopune Programa socijalnih potreba Grada Ivanić-Grada za

2017. godinu

d) II. Izmjene i dopune Programa javnih potreba u kulturi na području Grada

Ivanić-Grada u 2017. Godini

e) I. Izmjene i dopune Programa javnih potreba u području predškolskog

odgoja i obrazovanja, te skrbi djece rane i predškolske dobi Grada Ivanić-

Grada za 2017. godinu

f) I. Izmjene i dopune Programa javnih potreba u sportu na području Grada

Ivanić-Grada za 2017. godinu

g) I. Izmjene i dopune Odluke o raspodjeli sredstava za poslove vatrogastva

Grada Ivanić-Grada za 2017. godinu

h) I. Izmjena i dopuna Programa održavanja komunalne infrastrukture za

2017. godinu

i) II. izmjena i dopuna Programa građenja objekata i uređaja komunalne

infrastrukture za 2017. godinu

II.

Odbor za financije i proračun daje pozitivno mišljenje o prijedlogu ovih akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 3.**

g. Milivoj Maršić –to je dopuna odluke za koje projekte bi se taj kredit trošio. Tu smo dodali još 3 projekta koja bi se financirala. Dvorana je cjeloviti projekt koja bi se novim projektom zatvorila, te smo dodali uređenje POU, dječje igralište i Team building park. Koristimo još sredstva starog, dok se novi ne aktivira. Pa će biti prenamjena.

g. Ilija Krištić – postavlja samo pitanje; koliko smo iskoristili po starom kreditu?

g. Milivoj Maršić – pa iskoristili smo nekih 5 milijuna kuna, ovisno da li će se aktivirati već novi ili ćemo morati koristiti stari, ali ukupno nekih 14 milijuna.

g. Ilija Krištić – Znam da Grad neće prijeći onu razinu od dozvoljenog od 20% zaduženja. Trenutno postoje još 2 kredita, a može se reći da će zaduženje biti oko 35 milijuna kuna.

g. Milivoj Maršić – Zaduženja se gledaju na godišnjoj razini, ostala je samo Zona u kreditu.

Nakon održane rasprave članova, Odbor za financije i proračun jednoglasno je donio sljedeći

**Z A K L J U Č A K**

I.

Odbor za financije i proračun razmatrao je prijedloga Odluke o dopunama Odluke o kreditnom zaduženju Grada Ivanić-Grada

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 4.**

g. Milivoj Maršić- radi se o 7.000.000,00 kuna s kamatnom stopom od 2,5%, na vrijeme od 10 godina te naknada za obradu kredita iznosi 0,5%.

**Z A K L J U Č A K**

I.

Odbor za financije i proračun razmatrao je prijedlog Odluke o kreditnom zaduženju Grada Ivanić-Grada

II.

Odbor za financije i proračun daje pozitivno mišljenje o prijedlogu akta iz točke I. ovog Zaključka.

III.

Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

IV.

Zaključak stupa na snagu danom donošenja.

**TOČKA 5. - RAZNO**

g. Ilija Krištić – moli samo da mu se materijali šalju na mail adresu: ilijakristic1951@gmail.com

Dovršeno u 16,45 sati

Zapisnik sastavila Predsjednica Odbora

Jelena Samac Milica Piličić

.