**OBRAZLOŽENJE UZ IZVRŠENJE PRORAČUNA GRADA**

**ZA 1. - 6. mjesec 2017. GODINE**

Polugodišnji izvještaj Proračuna temelji se na Proračunu Grada Ivanić-Grada za 2017. godinu, usvojenom na 36. sjednici Gradskog vijeća dana 20.12.2016. godine, odnosno I Izmjenama i dopunama Proračuna Grada za 2017. godinu, donesenim na 38. sjednici Gradskog vijeća održanoj dana 30.3.2017. godine.

Izvještaj je izrađen na osnovi odredbi članka 108. i 109. Zakona o proračunu i to na organizacijskoj, ekonomskoj i programskoj razini, a prema planskim podacima za 6 mjeseci 2017. godine.

**P r i h o d i**

**I O p ć i d i o**

Opći dio prihoda odnosi se na sve prihode proračuna i proračunskih korisnika, dakle radi se o **konsolidiranom proračunu,** na razini 23, odnosno na isti način na koji je proračun i donesen.

**Porez i prirez na dohodak**

Proračunom Grada Ivanić-Grada za 2017. godinu, odnosno I izmjenama Proračuna Grada ovaj prihod je planiran u iznosu 22.750.000 kuna, a ostvaren je u iznosu od 11.792.192kune, odnosno 51,83% od godišnjeg plana.

U prvom polugodištu nije bilo povrata poreza po godišnjim prijavama, kao i prošle godine.

U usporedbi sa prošlom godinom je vidljivo da je ova vrsta prihoda pala za 2%.

Od navedenog iznosa iz Državnog proračuna dobiveno je 1.687.363 kune, kao razliku između prošlogodišnjih ostvarenih sredstava i ovogodišnjih ostvarenih sredstava iz poreza i prireza na dohodak. Što znači da je toliko ostvareno manje sredstava temeljem porezne reforme.

Međutim, navedena sredstva dobivamo retroaktivno, tek nakon proteka mjeseca, kada FINA utvrdi točan iznos ostvarenih sredstava, tako da Grad Ivanić-Grad raspolaže mjesečno sa manje novaca, nego prošle godine, što utječe na rezultat poslovanja, kao i likvidnost plaćanja iz proračuna.

**Porezi na imovinu**

Ostvareni **465.556** kuna, a porezi na imovinu su:

Porezi **na kuće za odmor,**  ostvaren je u iznosu 3.305 kuna, razlog manjem ostvarenju jest što rješenja za razrez poreza se izdaju u drugom kvartalu, a naplata se očekuje u trećem kvartalu, i **Porez na korištenje javnih površina** ostvaren je u iznosu 51.439 kuna.

**Porez na promet nekretnina** (povremeni porezi na imovinu**)** ostvaren je sa 410.812 kuna.

**Porezi na robu i usluge**

**Ostvareni su sa 265.677 kuna,** porezi na robu i usluge su:

(Porez na promet) Porez na potrošnju alkoholnih i bezalkoholnih pića ostvaren je 198.217 kuna,

(Porez na korištenje dobara) Porez na tvrtku odnosno naziv ostvaren je 67.460 kuna, radi se prihodima iz prethodnih godina, budući da je porez na tvrtku ukinut od 2017. godine.

***Pomoći proračunu iz drugih proračuna***

***Tekuće pomoći*** ostvarene su u iznosu 48.101 kuna, a odnose se na prihode iz Žuupanijskog proračuna za pametnu klupu 15.325 kuna, te prihode iz državnog proračuna koje su ostvarili proračunski korisnici - Dječji vrtić 32.776 kuna.

**Kapitalne pomoći iz Državnog i županijskog proračuna**

Ostvarene su u iznosu 419.500 kuna i to: 57.000 kuna iz Fonda za zaštitu okoliša za projekte gospodarenja otpadom, zatim 40.000 kuna iz Županijskog proračuna projekte, odnosno 250.000 kuna za cestu u UPU3, te 72.500 za sufinanciranje prostornih planova iz Državnog proračuna.

**Pomoći izravnanja za decentralizirane funkcije**

Tekuće potpore iz Državnog proračuna za financiranje decentralizirane funkcije vatrogastva realizirane su 1.370.456 kuna.

**Prihodi od financijske imovine**

* kamata ostvareni su 59 kuna.

**Prihodi od nefinancijske imovine**

* ostvareni su sa 584.945 kuna, a odnose se na:

***Prihodi od zakupa***

Ostvaren je sa 354.991 kuna, odnose se na:

prihodi od zakupa poslovnih prostora kojima od 2014. godine upravlja Grad Ivanić-Grad, u iznosu 148.838 kuna, iznos od 21.098 kuna ostvaren od zakupa poljoprivrednog zemljišta u vlasništvu Grada, te iznos od 185.084 kuna ostvaren od zakupa državnog poljoprivrednog zemljišta.

Naknada za korištenje nefinancijske imovine ostvarena u iznosu 180.047 kuna odnosi se na naknadu koju plaća HT sukladno potpisanom ugovoru za osnivanje prava služnosti na javnim površinama, a odnosi se na 2017. godinu.

Ostali prihodi od nefinancijske imovine odnosi se na prihod od legalizacije u iznosu 49.907 kuna.

**Prihodi od upravnih i administrativnih pristojbi**

* odnosi se na prihode od prodaje upravnih pristojbi – biljega 91.840 kuna.

**Prihodi po posebnim propisima**

Ostvareni su sa 5.060.543 kune, a odnose se na:

* prihodi vodnog gospodarstva – prihodi od naknade za uređenje voda 123.954 kune,
* Doprinosi za šume iznose 122.717 kuna.
* Ostali nespomenuti prihodi:

Rudna renta **(Naknada za pridobivene količine energentskih mineralnih sirovina, naknada za istraživanje mineralnih sirovina) iznose 4.813.871 kunu i to:**

Prihodi od rudne rente planirani su 8.090.000 kuna, a ostvareno je 3.442.179 kuna, što je 43 % u odnosu na plan.

* ostali nespomenuti prihodi, odnose na prihode od naknade šteta prijavljenih osiguravajućoj kući, prihodi od troškova ovrha, vodni doprinos, ukupno ostvarenje prihoda po toj osnovi je 165.961 kuna.
* **Položajna renta je** ostvarena u iznosu 31.696 kuna, a odnosi se na naknadu koju plaćaju općina Križ i Kloštar Ivanić prema količini odloženog otpada na odlagalištu Tarno, uplata se odnosi na općinu Kloštar Ivanić.

Preostali prihodi po posebnim propisima odnosi se na prihode od obavljanja djelatnosti koje su ostvarili proračunski korisnici (Dječji vrtić) - 1.174.034 kune.

**Komunalni doprinosi i naknade**

**Komunalni doprinos**

- ostvaren je sa 503.719 kuna što je realizacija 36 % u odnosu na proteklu godinu.

**Komunalna naknada**

* ostvareno je 3.349.386 kune, što je gotovo istovjetno u odnosu na ostvarenje prošle godine.

**Prihodi od prodaje proizvoda i robe, te pruženih usluga te prihodi iz nadležnog proračuna za financiranje redovne djelatnosti proračunskih korisnika**

Odnose se na vlastite prihode proračunskih korisnika: Pučko otvoreno učilište 259.933 kune, Vatrogasna postrojba 1.363,556 kuna, Gradski muzej 2.150 kuna, Gradska knjižnica 40.530 kuna.

Donacije od pravnih osoba izvan općeg proračuna, odnosi se na donacije banaka i trgovačkih društava za gradske projekte 99.177 kuna.

**Prodaja zemljišta - Prihodi od prodaje nefinancijske imovine**

Prihodi od prodaje državnog poljoprivrednog zemljišta 102.557 kuna, prihod od prodaje građevinskog zemljišta 289.250 kuna, odnosno ukupno 391.807 kuna.

Prihodi od prodaje stanova – dugoročna otplata stanova na kojima postoji stanarsko pravo, ostvareni su sa 129.346 kuna.

***Konsolidirani prihodi proračunskih korisnika***

**Prihodi Dječjeg vrtića**

* ukupno ostvareni prihodi Dječjeg vrtića iznose 1.200.005 kuna, uglavnom su to prihodi ostvareni od participacije cijene dječjeg vrtića.

**Prihodi Pučkog otvorenog učilišta**

* ostvareno je 259.933 kuna.

**Vatrogasna postrojba Grada**

* ostvareno je 1.363.102 kune.

**Gradski muzej**

* ostvario je 3.727 kuna vlastitih prihoda.

**Gradska knjižnica**

* ostvareno je 40.530 kuna.

Od kreditnog zaduženja realizirano je ove godine 5.755.981 kunu, odnosno zajedno sa prošlogodišnjom realizacijom ukupno 12.436.706 kuna.

**Ukupno ostvareni prihodi iznose 32.565.229 kuna.**

**II P o s e b n i d i o – Programski, Organizacijski, Ekonomski izvještaj**

**R a s h o d i**

* **po programskoj, organizacijskoj, i ekonomskoj klasifikaciji**

**Organizacijska klasifikacija:**

* podijeljena je na dva upravna odjela i to: Odjel za lokalnu samoupravu, pravne poslove i društvene djelatnosti za čije je financiranje utrošeno
* 19.066.896 kuna i Upravni odjel za financije, gospodarstvo, komunalne djelatnosti i prostorno planiranje čiji rashodi iznose 15.047.056 kuna.

**Ekonomska klasifikacija –** prikazani temeljem računskog plana za proračun i proračunske korisnike i to na četvrtoj razini.

**Programska klasifikacija –** rashodi raspoređeni po programima, aktivnostima, kapitalnim i tekućim projektima.

**Razdjel 1. Odjel za lokalnu samoupravu, pravne poslove i društvene djelatnosti**

Rashodi ovog razdjela Upravnog odjela za lokalnu samoupravu, pravne poslove i društvene djelatnosti izvršeni su u skladu s planom, planirano je 36.729.800 kuna, a izvršeno 19.066.896, odnosno 52%.

**Javna uprava i administracija**

Svi rashodi realizirani su u okviru planiranih iznosa, osim rashoda za usluge, u dijelu rashoda za intelektualne usluge, a koji planski iznos je povećan II izmjenama proračuna Grada.

Uredska oprema i namještaj povećan je zbog nabave info pulta u prizemlju Gradske vijećnice.

Gospodarski uzlet je manifestacija koja je realizirana sa 100.006 kuna, što je više od plana, te je navedeni iznos također povećan II izmjenama proračuna Grada.

**Osnovno obrazovanje, srednjoškolsko i visoko obrazovanje**

Svi rashodi realizirani su u okviru planiranih iznosa.

**Kulturne i sportske djelatnosti**

Realizirane su u skladu sa planiranim sredstvima, realiziranim projektima odnosno programima.

**Ostali korisnici – civilno društvo**

Svim korisnicima koji su dostavili financijske izvještaje, planove, žiro račune i zahtjeve, doznačena su sredstva u skladu sa planom, potpisanim Ugovorima odnosno pisanim zahtjevima za sredstva.

Više su utrošena sredstva za rad političkih stranaka, sukladno donesenim Odlukama Gradskog vijeća.

**Zdravstvo i socijalna zaštita**

Sredstva namijenjena za socijalno ugrožene planirana su 3.245.000 kuna, a ostvarena 1.457.225 kuna, što je 45% od planiranih iznosa. Sredstva za socijalnu zaštitu su doznačavana u skladu sa zahtjevima, manje realizirana sredstva odnose se na sredstva za nabavu udžbenika za osnovne škole koja će se realizirati u drugom dijelu godine.

**Zaštita od požara**

Realizirane stavke su u skladu sa planiranim sredstvima.

**Turizam**

Realizirane stavke su u skladu sa planiranim sredstvima, utrošena su sredstva za manifestacije za Dane grada, i Festival igračaka budući da su se navedene manifestacije održale.

Sredstva za rad ureda turističke zajednice utrošena su u skladu s planom.

Neutrošena su sredstva za Bučijadu.

Više utrošena sredstva za turističke i ostale manifestacije odnose se na održane manifestacije, proslave Dana žena i otvaranje sportskog parka Zelenjak.

**Proračunski korisnici**

**Predškolski odgoj Dječji vrtić**

Svi rashodi izvršeni su u planiranim okvirima i trošeni su u skladu sa ostvarenim sredstvima, proračuna kao i vlastitim sredstvima.

**Pučko otvoreno učilište**

Rashodi za financiranje Pučkog otvorenog učilišta izvršeni su u skladu sa planiranim sredstvima.

**Vatrogasna postrojba i zajednica**

Sredstva su izvršena u okviru planiranih sredstava.

**Gradski muzej**

Sredstva su izvršena u okviru planiranih sredstava.

**Gradska knjižnica**

Novi proračunski korisnik, trošio je sredstva u skladu s planom**.**

**Razdjel 2. Upravni odjel za financije, gospodarstvo, komunalne djelatnosti i prostorno planiranje**

Ukupni rashodi razdjela planirani su sa 56.824.800 kuna, a ostvareni sa 15.017.055 kuna što je 26,5 % u odnosu na plan.

U okviru Programa javna uprava i administracija realizirani su programi za povrate sredstava, isplatu šteta od elementarnih nepogoda, otplatu kredita, glavnice i kamata, koji su realizirani sa 519.425 kuna, što je više od plana, a razlog su isplata sredstava za elementarne nepogode koje su uplaćene u Gradski proračun, krajem prošle godine, te su sredstva isplaćena početkom ove godine. Navedena sredstva usklađena su sa stvarnim stanjem II izmjenama Proračuna Grada.

Na bankarske usluge i usluge platnog prometa odnosi se 89.569, a otkup zemljišta 137.075 kuna.

U prvom polugodištu otplaćeno je 678.004 kune kredita, glavnice i kamate.

U okviru Programa razvoj gospodarstva, utrošeno je 1.561.486 kune od planiranih 2.685.000 kuna.

Navedena utrošena sredstva odnose se na:

**Subvencioniranje poduzetništva**, u okviru planiranih sredstava za LAG Moslavina, te Udruženju obrtnika su realizirane u iznosu 75.658 kuna.

**Informiranje građana i poduzetnika** odnosi se na donacije Obiteljskom radiju.

Projekti subvencioniranja energetske učinkovitosti planirani sa 595.000 realizirani su u iznosu 281.868 kuna, a odnose se na:

* projekti energetske učinkovitosti objekata dječjeg vrtića, te subvencije za razne projekte interregionalne suradnje.

U dijelu proračuna namijenjenih poljoprivredi utrošena su sredstva u iznosu 864.293 kunu u odnosu na planiranih 1.230.000 kuna i to za selekcijsku službu 24.304 kuna, kao i premije osiguranja u poljoprivredi 20.715 kuna, održavanje tucaničkih cesta 135.250 kuna, financiranje projekata i programa u poljoprivredi 50.000 kuna, Poljoprivredni fond 50.475 kuna, asfaltiranje tucaničkih cesta 583.548.

**Sredstva za razvojnu agenciju za provedbu Europskih projekata**

* utrošena su sredstva za osnivanje agencije u iznosu 165.000 kuna

**Održavanje komunalne infrastrukture**

Planirana sredstva iznose 9.380.000 kuna, a izvršena su sa 4.835.432 kuna odnosno 48%.

Sredstva su trošena u skladu s planom.

**Održavanje objekata u javnoj funkciji**

Od planiranih sredstava u iznosu 1.350.000 kuna, utrošena su sredstva za tekuće i investicijsko održavanje društvenih domova u iznosu 641.964 kuna, sredstva za čišćenje, električnu energiju, plin, vodu, smeće i ostale troškove gradske imovine (društveni domovi i ostali objekti) trošena su u skladu sa planom.

**Izgradnja komunalne infrastrukture**

Planirana sredstva iznose 15.811.000 kuna, a ostvarena 6.053.744 kune odnosno 38%.

Utrošena sredstva se odnose na:

* Kanalizacija i nogostup Šumećani 408.565 kuna
* Izgradnja cesta sa pripadajućom infrastrukturom – odnosi se na popravak cesta 427.917 kuna
* Vodovodi, plinovodi na području grada 6.771 kunu
* Projekti gospodarenja otpadom 201.903 kune
* Zelenjak – uređenje sportskog parka 4.455.149 kuna
* Planinarski dom u Graberskom brdu 127.481 kunu
* Skate park 124.375 kuna
* Izgradnja kuća Permakultura otkup zemljišta 65.800 kuna
* obnova mostova 15.903 kune
* izgradnja parkirališta kod dvorane Žeravinec 193.629 kuna
* Šetnica uz rijeku Lonju 895.051 kunu

Za program LIFE Living streets utrošeno je 85.209 kuna

**Kapitalne pomoći trgovačkim društvima**

* isplaćena je kapitalna pomoć IVAPLINU d.o.o. sukladno odluci Gradskog vijeća 200.000 kuna

**Izgradnja poslovnih objekata**

* utrošena su sredstva za projekte školske dvorane u Posavskim Bregima 43.750 kuna, te poduzetnički inkubator 28.867 kuna

Za uređenje društvenih domova po mjesnim odborima utrošeno je 31.221 kunu.

**Programi zaštite prirode**

**Ukupni rashodi iznose 34.113.952 kuna, što je 36,5% u odnosu na godišnji plan.**

**Razlika – manje ostvareni prihodi nad rashodima za 1. – 6. mjesec 2017. godine iznose 1.648.722 kuna, prenose se u slijedeće razdoblje - polugodište što povećava manjak iz prethodnog perioda.**